2014. gada 11. novembrī Rīkojums Nr. 645

Rīgā (prot. Nr. 61 6. §)

**Par Valsts policijas amatpersonas ar speciālo dienesta pakāpi dalības laika pagarināšanu Eiropas Savienības policijas misijā Afganistānā (*EUPOL AFGHANISTAN*)**

1. Pamatojoties uz likuma "Par policiju" 8. panta otro daļu un Ministru kabineta 2007. gada 22. maija noteikumu Nr. 340 "Kārtība, kādā Valsts robežsardzes, Valsts policijas un Valsts ugunsdzēsības un glābšanas dienesta amatpersonas ar speciālajām dienesta pakāpēm nosūta dalībai starptautiskajās misijās un operācijās, un dalības finansēšanas kārtība" 8. punktu, pagarināt dalības laiku Eiropas Savienības policijas misijā Afganistānā (*EUPOL AFGHANISTAN*)  līdz 2014. gada 31. decembrim Valsts policijas Galvenās administratīvās pārvaldes Sadarbības un attīstības biroja Starptautisko lietu nodaļas vecākajam inspektoram majoram Edgaram Perijam (nosūtīts dalībai Eiropas Savienības policijas misijā Afganistānā (*EUPOL AFGHANISTAN*), pamatojoties uz Ministru kabineta 2012. gada 4. aprīļa rīkojumu Nr. 153 "Par Valsts policijas amatpersonas ar speciālo dienesta pakāpi dalību Eiropas Savienības policijas misijā Afganistānā (*EUPOL AFGHANISTAN*)"; dalības laiks pagarināts ar Ministru kabineta 2013. gada 25. aprīļa rīkojumu Nr. 168 "Par Valsts policijas amatpersonas ar speciālo dienesta pakāpi dalības laika pagarināšanu Eiropas Savienības policijas misijā Afganistānā (*EUPOL AFGHANISTAN*)" un Ministru kabineta 2013. gada 16. decembra rīkojumu Nr. 634 "Par Valsts policijas amatpersonu ar speciālajām dienesta pakāpēm dalības laika pagarināšanu Eiropas Savienības policijas misijā Afganistānā (*EUPOL AFGHANISTAN*)").

2. Noteikt šā rīkojuma 1. punktā minētajai Valsts policijas amatpersonai ar speciālo dienesta pakāpi koeficientu 1,8 piemaksas aprēķināšanai.

3. Iekšlietu ministrijai šā rīkojuma 1. punktā minētās Valsts policijas amatpersonas dalību Eiropas Savienības policijas misijā Afganistānā (*EUPOL AFGHANISTAN*) nodrošināt no tai piešķirtajiem valsts budžeta līdzekļiem.

Ministru prezidente Laimdota Straujuma

Iekšlietu ministrs Rihards Kozlovskis